આ 4G મોબાઇલ ટાવરના રેડિયેશનને કારણે નાગરિકોના સ્વાસ્થ્ય પર ગંભીર અસર થતી હોવાથી મોબાઇલ ટાવરો સામે સ્થાનિક નાગરિકોએ સખત વિરોધ કર્યો હતો અને આ બાબતે મુલુંડના સંસદસભ્ય કિરીટ સોમૈયાએ મોબાઇલ ટાવરનું કામ કરી રહેલા કૉન્ટ્રૅક્ટરો જે ધમકી આપી લોકો સાથે વાત કરે છે. એમની વિરુધ્દ્વ મુલુંડ પોલીસ-સ્ટેશનમાં રવિવારે ફરિયાદ નોંધાવી હતી. આ વિશે એક સ્થાનિક રહેવાસી રાકેશ વોરાએ મિડ-ડે LOCALને કહ્યું હતું કે ‘રિલાયન્સ કંપનીના કૉન્ટ્રૅક્ટરોએ મુલુંડ-વેસ્ટમાં સુધરાઈની પરવાનગી મળ્યા બાદ રાતોરાત બાંધકામ કરી 4G મોબાઇલ ટાવર લગાવવાનું કામ શરૂ કર્યું હતું. આનો અમે સ્થાનિકોએ વિરોધ કરતાં કંપનીના કૉન્ટ્રૅક્ટર એન. કે. સિંહ અને એના સાથીદારે મળી અમારા ઘર તોડી પાડવાની તેમ જ તેમને કોઈ બીજી રહેવા માટેની જગ્યા ન આપવાની ધમકી પણ આપી હતી.’